Държавен вестник, бр. 16, 2014 г., стр. 51

БРОЙ  16	
Д Ъ Р Ж А В Е Н  В Е С Т Н И К 	
СТР.  51  
в) подробен наръчник за експлоатация; 
г) кратък наръчник за експлоатация; и 
д) когато е приложимо, доказателство за 
предходни преминати изпитвания. 
3. В случай че не се предвижда заявителят 
да притежава декларация за съответствие 
съгласно Директива 1999/5/ЕО, изготвена 
едновременно с типовото одобрение, декла-
рация за съответствие трябва да се представи 
заедно със заявлението за типово изпитване. 
Член 6
Типово одобрение 
1. Изпълнителна агенция „Морска ад-
министрация“ издава типово одобрение в 
съответствие с удостоверението за изпитване 
и уведомява Европейската комисия за обо-
рудването, за което е издадено типово одо-
брение. Съответното уведомление включва 
номера на типовото одобрение, обозначението 
на типа, името на производителя, името на 
притежателя на типовото одобрение и датата 
на типовото одобрение. 
2. Изпълнителна агенция „Морска адми-
нистрация“ или техническата служба, опра-
вомощена от агенцията, има право по всяко 
време да избере оборудване от производствена 
серия за проверка. 
3. Ако при проверката бъдат установени 
дефекти в оборудването, типовото одобрение 
може да бъде отменено от Изпълнителна 
агенция „Морска администрация“. 
Член 7
Маркиране на оборудването и номер на ти-
повото одобрение
1. Всеки компонент на оборудването се 
маркира незаличимо със:
а) името на производителя; 
б) търговското обозначение на оборудва-
нето; 
в) типа на оборудването, и 
г) серийния номер. 
2. Номерът на типовото одобрение, оп-
ределен от компетентния орган на държава 
членка, се поставя по траен начин върху 
дисплея така, че да остава ясно видим, след 
като оборудването бъде монтирано. 
Съставът на номера на типовото одобре-
ние: e-NN-NNN 
е = Европейски съюз 
NN = номер на държавата, издала типовото 
одобрение, където:
01 = Германия
18 = Дания
02 = Франция
19 = Румъния
03 = Италия
20 = Полша
04 = Нидерландия
21 = Португалия
05 = Швеция
23 = Гърция
06 = Белгия
24 = Ирландия
07 = Унгария
26 = Словения
08 = Чешка република
27 = Словакия
09 = Испания
29 = Естония
11 = Обединено кралство
32 = Латвия
12 = Австрия
34 = България
13 = Люксембург
36 = Литва
14 = Швейцария
49 = Кипър
17 = Финландия
50 = Малта 
NNN = трицифрен номер, който се опре-
деля от компетентния орган. 
3. Номерът на типовото одобрение се из-
ползва само заедно със съответното типово 
одобрение. 
Задължение на заявителя е да представя и 
полага номера на типовото одобрение. 
Член 8 
Декларация от производителя 
Всяка единица оборудване се придружава 
от декларация на производителя.
Член 9
Изменения на типово одобрено оборудване 
1. Всякакви изменения, внесени в оборудва-
не, което вече е одобрено, водят до анулиране 
на типовото одобрение. Когато се планират 
изменения, данните за тях се представят в 
писмена форма на компетентната техническа 
служба.
2. Изпълнителна агенция „Морска адми-
нистрация“ решава след консултации с тех-
ническата служба дали типовото одобрение 
остава валидно, или се налага нова проверка 
или типово изпитване.
В случай на ново типово изпитване се 
определя нов номер на типовото одобрение.
ЧАСТ II
Минимални изисквания и условия за изпит-
ване на приборите за указаване на скоростта 
на завиване, използвани на борда на кораби, 
плаващи по вътрешните водни пътища
Съдържание
ГЛАВА 1
Общи положения
Член 1.01 – Обхват
Член 1.02 – Предназначение на приборите 
за указване на скоростта на завиване
Член 1.03 – Типово изпитване 
Член 1.04 – Заявление за типово изпитване 
Член 1.05 – Типово одобрение 
Член 1.06 – Маркиране на оборудването и 
номер на типовото одобрение
Член 1.07 – Декларация от производителя 
Член 1.08 – Изменения в типово одобрено 
оборудване
ГЛАВА 2 
Общи минимални изисквания към приборите 
за указване на скоростта на завиване
Член 2.01 – Конструкция, проектиране 
Член 2.02 – Паразитни излъчвания и елек-
тромагнитна съвместимост
Член 2.03 – Експлоатация
Член 2.04 – Инструкции за експлоатация
Член 2.05 – Монтаж на сензора